Näpunäiteid salvestamiseks 
kevad 2011 

Näpunäiteid vahetu vestluse diktofoniga salvestamiseks 

•	Enne salvestamist loe läbi taustakirjelduse ankeet, et oskaksid vajalikele nähtustele tähelepanu pöörata. 
•	Enne salvestama minekut veendu, et diktofon on töökorras, patareid on täis (kui salvestada tuleb palju, nt konverentsil, võta kaasa varupatareid). 
•	NB salvestuse  failitüübiks peab olema WAV. Muud ei sobi, sest neid ei saa vajalike programmidega töödelda. 
•	Salvestuse režiim: SP mode (standardne esitamine) – 4 tundi 20 minutit 
•	Mikrofoni tundlikkus: L mürarikkas kohas, H vaiksemas kohas 
•	Järgnevad sätted peavad olema OFF-seisus: 
•	VOR – häälega juhitav salvestus – sellega lähevad kaduma pausid ja sõnade algused 
•	DIRECTNL, suunatud salvestus – kahe inimese vestlust salvestades ei tule heli ühest kindlast suunast, muu läheb kaduma. 
•	DPS, kiiruse reguleerimine – loomulik kiirus on tähtis 
•	V-UP, amplituudi optimiseerimine – osa helisid võib kaduma minna 
•	Suurt seltskonda on raske litereerida, parim on 2-4 inimest. 
•	Minimiseeri taustamüra: 
•	väljas ära salvesta tiheda liiklusega tänava ääres 
•	lülita välja taustal mängiv muusika, televiisor või raadio 
•	kontrolli, et diktofoni läheduses ei ole müraallikaid (kell, süda, söögiriistad, mobiiltelefon, päevavalguslamp, vahelduvvoolu allikas) ega helisummutajaid (paks pehme laudlina). 
•	kontrolli, kas diktofon on kohas, kus seda salvestuse ajal ei puututa (jääb peale tugev müra). 
•	kontrolli, et sisseehitatud mikrofon oleks suunatud kõnelejate poole, mitte üles või alla. 
•	diktofon peab olema suhtlejatele piisavalt lähedal
•	NB! Digitaalse diktofoniga ei pruugi lisamikrofoni kasutades salvestuse kvaliteet parem olla, katseta enne.
•	Lauatelefoni kõnet salvestades hoia mikrofon kõrva juures, sinu enda jutt jääb igal juhul hästi lindile. 
•	Situatsioon tuleb salvestada tervikuna. 
•	Diktofon lülita sisse enne salvestatava situatsiooni algust (nt koridoris enne uksele koputamist, enne telefoninumbri valimist ) ja lülita välja siis, kui situatsioon on lõppenud (pärast väljumist või toru ärapanemist). Algus- ja lõpurituaalid ei tohi kaotsi minna (NB! eriti kontrolli seda mobiiliga salvestades!).
•	Salvestamise alguses kontrolli, kas sa pole kogemata pausinuppu vajutanud. Kuna salvestus ja paus käivad ühest nupust, siis võib väga kergesti sama nuppu kogemata teist korda vajutada. 
•	Varu aega ja proovi mitu korda. 
•	Ebaõnnestunud salvestusi ära kohe kustuta. Diktofon mahutab u 4 tundi, pärast saad  salvestuste hulgast parima(d) valida. 
•	Näpunäiteid mobiilikõnede salvestamiseks
•	Salvesta võimalusel ruumis, mitte väljas 
•	Palu võimalusel ruumis viibijatel olla vait.
•	Kontrolli,  ega ei tule salvestusse pinisemist
•	Vt eespoolt erinevaid häirivaid tegureid (seinakell jms.  
•	Mobiilikõnesid saab salvestada diktofoniga või mobiili endaga
•	Eelista diktofoniga salvestamist. 
•	Lülita mobiil kõlari peale ja pane diktofon eemale kui diktofoniga salvestad.  Diktofoni ja telefoni vahe ca 1 meeter on hea. Katseta ise, milline on parim viis.
•	Mobiiliga salvestamisel kontrolli, kas telefoni salvestusformaat on arvutisse tõmmatav ja muudetav kvaliteetseks Wav failiks. 
•	NB Ei taha mp3, v.a eriti hea kvaliteedi puhul.
•	Kontrolli, kas saad oma mobiiliga salvestada nii, et vestluse esimene voor (vastamine) salvestub.
•	Kontrolli kui pikalt telefon salvestab. Minimaalne oleks kümmekond minutit. 
•	Kontrolli, kas mobiil salvestab ka ise võetud kõnesid. Võimalik, et tervikuna saab salvestada ainult sissetulevaid kõnesid.
•	Eetika 
•	Salvestusi ja litereeringuid kasutatakse uurimis- ja õppe-eesmärgil. 
•	Litereeringutes asendatakse kõik isikute identifitseerimist võimaldavad andmed, salvestustelt esitatakse lõigud, mis ei sisalda tundlikku ja isiklikku informatsiooni. 
•	Salvestatavad peavad teadma, et neid salvestatakse ja kuidas salvestusi kasutatakse. 
•	Millal (suulist) luba küsida? Enne salvestama hakkamist – vältimaks võimalikke pahandusi, pärast salvestuse tegemist – tagamaks materjali autentsust. Valik sõltub konkreetsest situatsioonist. 
•	Vaidluste ja arutelude salvestamine 
•	Võib olla nii argielu kui ka institutsionaalne situatsioon
•	Võib olla ka telefonivaidlus 
•	Sobiv on 2 inimest, halb üle 3 inimese, kuna tekib kergesti palju keerukaid pealerääkimisi
•	Lindistada tuleks nii pikalt kui võimalik , kõige parem algusest lõpuni, terviksituatsioon
•	NB See ei tohi olla rollimäng või kunstlikult loodud vaidlus, inimesed peavad kaitsma oma tegelikke seisukohti ja see probleem peab neid tegelikult huvitama. Provotseerida võib. Otsige asju, kus teie seisukohad ei klapi